Legend of Kawclo. 37 



a me na pukaua. Hapai ae la lakou i na waa me ke amo i luna o na hokua, maloko a 

 mawaho o na waa; o Kawelo, a me Kamalama, na mea a pau loa, eia no i luna o na 

 waa kahi i noho ai. 



Alalia, ninau malu aku la o Kawelo ia Kamalama : "Eia kakou i hea?" Pane 

 malu mai o Kamalama: "Eia kakou i ke one maloo, me ka mauu kuku." I hou mai 

 o Kawelo ia Kamalama : "E hoi ae oe ma kuu mau wawae." Hoi ae la o Kamalama 

 a ma na wawae, huki ae la i ka piko o ke kaula i paa ai i ka opeope ia, a hemo ae la 

 o Kawelo. Ia wa ala mai la o Kawelo me kana laau palau o Kuikaa. A ike na 

 kanaka a pau e hahai ana ma waho o na waa ia Kawelo, kahea ae la lakou me ka leo 

 nui: "E, make oukou! Eia o Kawelo ke ku nei i luna o na waa!" A lohe na kanaka, 

 nana ae la a ike ia Kawelo, kiola iho la i na waa i lalo, a pepe iho la kekahi poe he 

 nui wale, a o kekahi poe hoi, no ka makau nui loa ia Kawelo, aole e hiki ke holo. 

 Nana aku la o Kawelo ia Wailua, ua inoino ke one, ua malualua, ua kahawai, ua aa, 

 alalia, paha aku la o Kawelo i kona ike ana aku i na kanaka, me he haki la a ka 

 nalu, penei: 



He mea e nei la kaikoo nui o kai, 



Ke auau nei ka moana, 



He kai paha no Kahinalii, 



Ua ku ke a, ka halelo, 



Ke ahua pohaku i Wailua nei la, 



ua one maikai nei, 



Ua malualua, ua kahawai, 



1 ka pohaku o Kauai, 



O Kauai nui moku lehua, 

 Aina make kau aloha ole, 

 Pili makamaka ole ia Kawelo nei la. 



A pau keia paha ana, paha hou aku la no o Kawelo : 



Pueo — e, Pueo — e, 



Pueo opili i ka ua, 



Pueo kanikani i ka ua, 



Pa na'u na Kawelo, 



Na ke koa i ke awakea. 



He kaha pue wai no Wailua, 



Ke alo hiki i Kaupea, 



Kuhi au ka luhi kaua, 



O Onionikaua. 



Pau na kanaka i ka lae one, 



He loaa i loko o Kuikaa, 



Ke poo kapu o Hihimanu, 



Nau na kui — e; 



Nau na kui — e. 



